JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis tähistati lehtmajade püha
Kuningas Saalomonist püütakse teha Egiptuse vaaraod
Abbas pöördus Putini poole
Eelmine nädal tähistati Iisraelis Sukkotit ehk lehtmajade püha.
Tol nädalal saabus Jeruusalemma üle 2000 kristlase maailma eri paigust,
et tähistada seda ehk aasta suurimat solidaarsuskampaaniat Iisraeliga.
Üritusel rõhutati ka kristliku turismi kauaoodatud naasmist juudiriiki
pärast 2-aastast reisikeeldu.
2,5 aasta eest alanud Covid-pandeemia tulemusel
langes kristlik turism Iisraeli alla 20%,
võrreldes koroona-eelse ajaga.
Toona moodustasid evangeelsed kristlased
rohkem kui poole kõigist turistidest ja nüüd loodetakse ja usutakse,
et kristlik turism naaseb koroona-eelsete aastate tasemele.
Lehtmajade püha varjutasid taas
palestiinlaste terrorirühmituste korraldatud vägivaldsused
nii Juudas ja Samaarias, kui ka Jeruusalemma vanalinna kandis.
Seda hoolimata faktist,
et turism on ülitähtis elatusallikas ka palestiinlastele.
Kuigi Iisrael ja Liibanon jõudsid üsna viimasel hetkel kokkuleppele
maadevahelise merepiiri suhtes,
pole lepingu läbiminek ja selle lõplik heakskiit veel kivvi raiutud.
Vahevalitsuse peaminister Yair Lapid ülistas seda kui ajaloolist võitu,
kuid paljud julgeolekueksperdid arvavad,
et tegu on siiski ohtliku pretsedendiga,
kus Iisrael on ilmselt alistunud Hezbollah' ähvarduste ees.
Araabia meedia raportite järgi jääb Iisraelile Karishi väli,
mida on hiljuti arendama hakatud,
kuid lähedalasuv Kana-väli jääb täielikult Liibanonile,
mis on araabia meedia väitel massiivne järeleandmine
just Hezbollah' ähvardustele.
Iisraeli armee brigaadikindral Amir Avivi,
kes on riigi Kaitse- ja Julgeolekufoorumi looja ja tegevjuht,
tõdes Iisraeli Raadiole, et Hezbollah surus Iisraeli põlvili.
Kõiki lepingu detaile pole juudiriigis veel avaldatud;
valitsus ja Knesset pole seda arutanud,
ja paljud ühendused on teatanud,
et kaebavad peaminister Lapidi vastavad otsused kohtusse,
tõdedes, et vahevalitsuse juhina pole tal voli selliseid otsuseid langetada
ja et Iisraeli piiride kujundamine eeldab seaduse järgi referendumit.
USA president Joe Biden helistas nii Iisraeli peaministrile Yair Lapidile
kui Liibanoni presidendile Michel Aounile,
et õnnitleda neid toetuse puhul
esimesele mõlemapoolselt kokkulepitud piirile riikide vahel
USA vahendatud lepingus,
mille sihiks on lõpetada aastakümneid kestnud merepiiritüli.
Briti ajaloolane ja kirjanik Ralph Ellis väidab,
et Piiblist tuttav kuningas Saalomon pole olnud kunagi Iisraeli kuningas,
vaid Egiptuse vaarao.
Ta põhjendab oma väidet sellega, et see on ainus loogiline seletus,
miks tema suurtest rikkustest ja kullast pole Iisraelis mingit jälge leitud.
Ellisi sõnul pole kuningas Saalomoni aardeid,
mis hõlmasid kunagi ca 500 tonni kulda,
praeguse väärtusega kolm miljardit dollarit,
kunagi leitud, isegi mitte jälgegi neist,
kuigi aardejahtijad jätkavad endiselt kuningas Saalomoni kaevude otsimist,
lootes sealt mainitud kuninga aardeid leida.
Ellis väidab, et Saalomon polnudki kunagi Iisraeli kuningas,
vaid Egiptust ja Iisraeli valitses toona 10. saj lõpul eKr vaarao Siisak I.
Lõpuks peame me kirjanik Ellise väitel kas aktsepteerima fakti,
et Toora on täielik fantaasia,
või mõistma, et otsime tõendeid Saalomoni kohta valest kohast
ja valede asjade järgi.
"Minu uurimuse järgi näib,
et lool Saalomonist ja tema rikkustest on faktiline alus,
kuid need leiab Kairost, Egiptuse muuseumist.
Hilisemad Piibli kirjutajad muutsid ajalugu
ja püüdsid luua vaid puhtalt Iisraeli kangelasi."
Nii kirjutab kirjanik-ajaloolane Ralph Ellis omakorda ajalugu ümber.
Palestiinlased on harrastanud seda juba aastakümneid,
tehes Jeesusest Naatsaretlasest palestiinlaste vabadusvõitleja
ja islami tähtsuselt teise prohveti kohe Muhamedi järel.
Palestiina omavalitsuse president Mahmoud Abbas pöördus
Palestiina riigile toetuse saamiseks Venemaa presidendi Putini poole.
Ta ütles Venemaa juhile Kazahstani kohtumisel,
et tema valitsus ei usalda tulevastel kõnelustel enam USAd
erapooletu vahendajana.
"Me ei usalda Ameerikat, kuid teate meie positsiooni.
Me ei usalda neid enam,
ega või mingil tingimusel aktsepteerida,
et USA on ainus pool probleemi lahendamisel,"
ütles Mahmoud Abas Putinile Kasahstanis
rahvusvahelise konverentsi raames toimunud erakohtumisel.
Abbasi väitel võib USA olla rahutegijaks Kvarteti koosseisus,
kuna on suurepärane riik,
kuid neid ei aktsepteerita kunagi enam ainsa vahendajana.
Abbasi märkused peegeldasid tema pettumust USAs,
kes on taganenud oma kunagisest intensiivsest lepitusrollist
iisraellaste ja palestiinlaste vahel.
Selle asemel on Washington pööranud oma tähelepanu
teistele pakilistele globaalteemadele, nagu Ukraina sõda, suhted Hiinaga
ja siseriiklikud majandusprobleemid.
Kommentaarid järgnesid ka
palestiinlaste ja USA vahelisele usalduskriisile pärast seda,
kui Trumpi valitsus kärpis palestiinlastele mõeldud abirahasid
ja harrastas Iisraeli-meelset poliitikat,
sh kolis USA saatkonna Jeruusalemma
ja tunnustas Golani kõrgustikud Iisraelile kuuluvaiks.
USA president Joe Biden küll taastas abirahad palestiinlastele,
kuid jättis saatkonna endiselt Jeruusalemma.
Ta pole püüdnud ka rahukõnelusi taaskäivitada,
vaid keskendub tagasihoidlikemaile eesmärkidele,
nagu palestiinlaste alade majanduse elustamisele.
Araabia Ühendemiraadid avasid Dubais
araabiamaailma suurima hindu templi, mille ehitamine maksis 16 mln dollarit
ja mille pindala on nii suur, et sinna mahub ca 1000 inimest.
Egiptuse islamivaimulik Muhammad al-Sagheer,
kes on ka Qatari toetatud Rahvus- vahelise Moslemiteadlaste Liidu liige,
tegi Twitteris postituse oma rohkem kui miljonile järgijale,
kus mõistis AÜE templi avamise eest hukka.
Tema sõnul
on ülimalt hukkamõistetav avada araabiariigis hindudele oma tempel,
eriti kui India hävitab ja kiusab moslemeid Indias taga,
lammutab mošeesid ja ahistab mošeedes käijaid.
Teine saudi islamistist kirjanik
mõistis Twitteris hukka nii AÜE kui Saudi Araabia,
väites, et AÜE avas Araabia poolsaarel esimese hindu templi
ja Saudi prints Bin Salman lasi sionistid Mekkasse ja Medinasse.
Vabandust.
Liberaalse mentaliteediga moslemid aga kiitsid hindu templi ehitamist
ja rõhutasid, et see peegeldab AÜE pürgimusi
rahu, kooselu ja sallivuse suunas.
AÜEsse ehitatakse ka nn Aabrahami vennaskonna keskus,
kuhu tuleb nii mošeesid, juudi sünagoog kui ka kristlik kirik.
Iraani president Ibrahim Raisi süüdistas USA presidenti Joe Bidenit
kaose õhutamises Iraanis meeleavalduste toetamisega.
Raisi väitel on USA president meenutus sellest,
miks Ameerikat šiiitluse perspektiivist suureks saatanaks peetakse.
"USA tekitab oma tegevusega ülemaailmselt kaost, terrorit
ja teise riigi hävingut.
Praeguse USA presidendi avaldused on meenutus Islamivabariigi rajaja,
ajatolla Khomeini eelmainitud igavestest sõnadest,
mida ta Ameerika suhtes kasutas."
Sama ajatolla on nimetanud Iisraeli väikeseks saatanaks.
President Joe Biden ütles nädala eest:
"Seisame Iraani kodanike, vaprate naiste kõrval
ja toetame nende õigusi.
Mind hämmastas, mida see Iraanis äratas. See äratas midagi,
mida ma ei usu kaua aega vaikivat," ütles USA president.
Tänavavägivald kõikjal Iraanis on viinud kümnete inimohvriteni,
eriti meeleavaldajate seas, kellest mitmeid sadu on ka vahistatud,
kuid ka julgeolekujõudude liikmete seas.
Ka koolides on riigi eri paigus raporteeritud
kogunemiste vägivaldset mahasurumist.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee